Document ID: 32004D0373

Komisjoni otsus,
13. aprill 2004,
millega muudetakse otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) I ja II lisa
(teatavaks tehtud numbri K(2004) 1309 all)
(EMPs kohaldatav tekst)
(2004/373/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ veeloomade ja -toodete turuleviimist reguleerivate loomatervishoiunõuete kohta, [1] eriti selle artikleid 5 ja 6,
ning arvestades järgmist:
(1) Komisjoni otsusega 2002/308/EÜ [2] kehtestatakse teatavate kalahaiguste suhtes heakskiidetud vööndite ja heakskiitmata vööndis asuvate heakskiidetud kalakasvanduste loetelud.
(2) Prantsusmaa ja Saksamaa on esitanud põhjendused VHSi ja IHNi suhtes heakskiidetud vööndi staatuse saamiseks teatavatele oma territooriumil asuvatele vöönditele. Esitatud dokumentidest ilmneb, et need vööndid vastavad direktiivi 91/67/EMÜ artikli 5 nõuetele. Seepärast tuleks neile anda heakskiidetud vööndi staatus ja lisada nad heakskiidetud vööndite loetellu.
(3) Austria ja Itaalia on esitanud põhjendused VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks teatavatele oma territooriumil asuvatele kasvandustele. Esitatud dokumentidest ilmneb, et need kasvandused vastavad direktiivi 91/67/EMÜ artikli 6 nõuetele. Seepärast tuleks neile anda heakskiitmata vööndis asuva heakskiidetud kasvanduse staatus ja lisada nad heakskiidetud kasvanduste loetellu.
(4) Itaalia on teatanud, et harilikul haugil (Esox lucius) on leitud VHSi sellise mandrivööndi osas ja sellises kasvanduses, mida eelnevalt peeti sellest haigusest vabaks. Seepärast tuleks tühistada selle mandrivööndi ja selle kasvanduse VHSi suhtes heakskiidetud staatus.
(5) Seepärast tuleks vastavalt muuta otsust 2002/308/EÜ.
(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/308/EÜ muudetakse järgmiselt.
1. I lisa asendatakse käesoleva otsuse I lisas esitatud tekstiga.
2. II lisa asendatakse käesoleva otsuse II lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 13. aprill 2004

Labels: 0
6